TBF en Garden World span saam vir ‘Kersliedere by kerslig’ vir geldinsameling | Maroela Media
Foto: Leonie Bezuidenhout
Sedert 2007 bied Garden World in Muldersdrift ŉ Kersliedere by kerslig-geleentheid aan ten bate van verskeie liefdadigheidsorganisasies. Vanjaar was geen uitsondering nie en die gekose organisasie vir 2015 was die Teaterbystandsfonds (TBF).
“Omdat ek self ŉ opkomende akteur is en weet hoe swaar die mense in ons bedryf kry, het ek besluit ons moet ons deel doen om te help. Ons het die fokus toe vanjaar van die Kinderfonds, wat ons al baie jare ondersteun, na die TBF verskuif,” vertel Corné.
Hy vertel verder dat hy elke jaar se Kersliedere-geleentheid ŉ jaar voor die tyd beplan. “Ek maak sepiesterre, die kerkkoor en die liefdadigheidsorganisasie ŉ jaar voor die tyd vas. Die datum vir volgende jaar se Kersliedere by kerslig is ook reeds vasgemaak; die geleentheid sal plaasvind op 2 Desember,” sê Corné.
“Ek is dankbaar vir elkeen wat vanjaar hier was. ’n Mens kan altyd meer voete trek, maar ek is baie tevrede. Veral omdat die weer in Johannesburg teen ons was,” sê hy. “Ons moes alles onderdak skuif na ons banketsaal as gevolg van die reën.”
Binnelanders-aktrises Desire Gardner, Je-ani Swiegelaar en Hilda Cronjé het kom oë wys by die geleentheid. Sangers soos Linda Killian en Manie Jackson het die gehoor vermaak, sowel as die sanggroep Heuning. Die NG kerk Weltevreden se kerkkoor het die Kerssang gelei.
Die program vir die geleentheid. Foto: Leonie Bezuidenhout
Die sanggroep, Heuning. Foto: Magriet Jansen van Rensburg
Hilda Cronjé, Lizz Meiring, Desiré Gardner, Je-ani Swiegelaar en Corné Stemmet. Foto: Magriet Jansen van Rensburg
Die NG kerk Weltevreden se sanggroep het die Kerssang gelei. Foto: Leonie Bezuidenhout
David Louw en Derrich Gardner was die seremoniemeesters vir die aand. Foto: Leonie Bezuidenhout
TBF. Foto: Leonie Bezuidenhout
Bekende botanis JJ Jansen van Rensburg van Garden World saam met Lizz Meiring. Foto: Leonie Bezuidenhout
Lizz Meiring. Foto: Leonie Bezuidenhout
‘n Seuntjie smul heerlik aan sy spookasem. Foto: Leonie Bezuidenhout
TBF-plakkers is teen R10.00 elk verkoop. Foto: Leonie Bezuidenhout
Mense stroom by die deure in. Foto: Leonie Bezuidenhout
Sangeres Linda Killian. Foto: Leonie Bezuidenhout
Die geleentheid is met gebed geopen. Foto: Leonie Bezuidenhout
Oud en jonk het die geleentheid bygewoon. Foto: Leonie Bezuidenhout
Die worsbroodjies was uit die boonste rakke! Foto: Leonie Bezuidenhout
Manie Jackson en Lizz Meiring. Foto: Leonie Bezuidenhout
Binnelanders-aktrises v.l.n.r. Je-ani Swiegelaar, Hilda Cronjé en Desiré Gardner. Foto: Leonie Bezuidenhout
Seremoniemeesters David Louw en Derrich Gardner. Foto: Leonie Bezuidenhout